འདི་ཉིད་ཐོག་མར་འཇའ་ལུས་འཕོ་བ་ཆེན་པོའི་སྐུ་རུ་བཞེངས་པའི་བྱ་བྲལ་བ་ྋཤར་རྫ་བཀྲ་ཤིས་རྒྱལ་མཚན་༼༡༨༥༨༡༩༣༣༽གྱིས་གསོལ་གནང་ཞིང༌།རྗེས་སུ་ཁོང་གི་རྗེས་འཇུག་བུ་སློབ་རྣམས་ཀྱིས་མནབ་གྱི་ཡོད་ལ།དེའང་གཙོ་བོར་སྒོམ་ཉམས་ལེན་སྐབས་སུ་གསོལ་བའི་རྒྱུ་མཚན་གྱིས་སྒོམ་ཞུ་ཞེས་གསུངས།རྒྱུ་ནི་གཞི་མ་བལ་ཕྱིང་དང་རས་དཀར་དམར་གྱི་ཕྱི་གཡོག་དང་མཐའ་རྒྱན་སོགས་དགོས་ལ།བརྡ་དོན་ནི།སྤྱི་བོར་དར་དཀར་གྱིས་གཡོག་པ་ནི།སྤྱིར་གཡུང་དྲུང་བོན་གྱི་བསྟན་པ་འདི་ཉིད་རྣམ་པར་དག་ཅིང་འགྲོ་བློའི་བག་ཆགས་སེལ་བའི་བརྡ་དང༌།མཐའ་རས་དམར་པོས་གཡོག་པ་ནི་འཁོར་འདས་དམར་ཐག་གཅོད་པའི་དོན་དང༌།དཔྲལ་བར་གཡུང་དྲུང་སྔོན་པོས་བརྒྱན་པ་ནི།ཁུངས་བཙུན་གཤེན་གྱི་བསྟན་པ་འདི་ཉིད་ཇི་སྲིད་བར་མི་ནུབ་འགྲོ་དོན་ཡོང་བའི་བརྡ་སོགས་མཚོན་གྱི་ཡོད།